Nerang Ujan
- Holiday or Ceremony
- Nerang Ujan
- Related books
- Related children's books
- Related folktales
- Dempu Awang
- Folktale Balian Batur
- Pisuna Lawar Jelema
- Related lontar
- Related places
- Calendar
- Pawukon:
- Sasih
- Dictionary words
Information about Holiday or Ceremony
Where did this ceremony take place:
In English
When a big ceremony is taking place in a house or village, the organizer of the ceremony usually asks for the help of a “balian nerang” (a psychic who is an expert in regulating rain) so that it does not rain in the village until the ceremony ends. This “balian nerang” will use various materials such as incense, betel nut and certain spells to ward off rain from the ceremony venue. In traditional villages, this is still a common practice. Therefore, when you visit a big ceremony in the rainy season, sometimes you see strange weather phenomena. When it rains all over the area, only the banjar or village is sunny. This is one of Balian Nerang’s jobs.
Many balian nerang usually help villagers during ceremonies. However, this “nerang ujan” science can also be used to prank others. When there is a ceremony, suddenly heavy rain can come from nowhere. This is probably caused by people who have the knowledge of pouring rain, the opposite of the science of driving out rain.Although some balian nerang have the ability to repel or bring rain, they only do so at certain times and cannot regulate the weather on a large scale. Normally, their powers could only function within a radius of one village. They never show off their strength, because every time they use the force, they have to lose a certain percentage of the results of their penance and austerities. It’s the same as a cell phone battery. The more often the phone is used, the battery must be recharged more often. That is why, balian nerang-ujan must always perform penance to maintain their magical strength to help others in need.
In Balinese
Pracaya ke sameton indik kawentenan ajian ring Bali sane prasida ngrauhin tur nulak sabeh? Ajian puniki kabaos nerang ujan, tur biasane kawawa olih balian kiwa tur tengen , pandita, utawi makudang-kudang anak biasa. Cutetipun, ajian puniki nggih punika ajian anggen ngolah cuaca manut cara-cara tradisional minakadi ngangge mantra tur eteh-eteh saking palemahan. Sang sane uning ngangge ajian nerang-ujan puniki sakadi prawira super pangolah cuaca utawi avatar pangolah cuaca ring film-film dura negara. Sang sane madue ajian punika biasane sakadi anak biasa tur nenten ngedengang kabisan danene. Sakewanten yening anake nunas tulung, dane satata sayaga.
Yening ring pomahan utawi desa sedek wenten upacara ageng, sang sane ngamanggalain upacara punika pacang nunas wantuan saking balian nerang balian sane prasida nulak sabeh mangda sabehe nenten tedun ring desa punika nyantos upacarane puput. Balian nerang puniki pacang ngangge makudang-kudang piranti minakadi dupa, jambe tur mantra-mantra nulak sabeh saking genah upacara. Ring desa-desa tradisional, parikrama puniki kantun lumrah. Nika mawinan, yening sameton ngrauhin upacara ageng nuju masan sabeh, sameton minab pacang nyingakin fenomena cuaca sane soleh. Ritatkala sami wewidangane keni sabeh, tuah banjar utawi desa punika manten sane galang. Nika silih tunggil pakaryan balian nerang.
Akeh balian nerang sane ngwantu wargine ritatkala wenten upacara. Sakewanten, ajian nerang ujan puniki dados taler angge nyailin anak. Nuju wenten upacara, jeg nadaksara wenten sabeh ageng saking dija kaden. Minab niki prasida manten kakaryanang olih sang sane madue ajian nedunang sabeh, pinaka tungkalikan ajian nerang.
Yadiastun makudang-kudang balian nerang madue kaweruhan nulak utawi nedunang sabeh, dane ngamargiang ajian punika wantah ring galah-galah kusus tur nenten prasida ngolah cuaca ring wewidangan ageng. Biasane, ajian punika prasida nglingkupin wewidangan desa asiki manten. Dane nenten naenin ngedengang kaweruhan danene, duaning sabilang dane ngangge ajian punika, dane musti kelangan kudang persen kasaktian dane saking tapabrata utawi yasa kertin dane. Niki pateh sakadi baterai ponsel. Sayan sering ponsele angge, sayan sering bateraine telas tur musti gelis cas malih. Nika mawinan, sang balian nerang ujan biasane satata nglaksanayang tapa brata yoga semadi mangda kaweruhan dane rajeg angge mapitulung ring sang sane perlu wantuan.
In Indonesian
Apabila di suatu rumah atau desa sedang berlangsung upacara besar, penyelenggara upacara itu biasanya meminta bantuan balian nerang (paranormal yang ahli mengatur hujan) agar hujan tidak turun di desa itu sampai upacara berakhir. Balian nerang ini akan menggunakan berbagai bahan seperti dupa, sirih dan mantra-mantra tertentu untuk mengusir hujan dari tempat upacara. Di desa-desa tradisional, ini masih lumrah dilakukan. Karena itu, apabila Anda berkunjung ke sebuah upacara besar di musim hujan, kadang-kadang Anda melihat fenomena cuaca yang aneh. Saat semua wilayah diguyur hujan, hanya banjar atau desa itu saja yang cerah. Ini adalah salah satu pekerjaan balian nerang.
Banyak balian nerang yang membantu warga saat ada upacara. Namun demikian, ilmu nerang ujan ini juga bisa dipakai menjahili orang lain. Saat ada upacara, tiba-tiba hujan deras bisa datang entah dari mana. Kemungkinan ini disebabkan oleh orang yang memiliki ilmu menurunkan hujan, kebalikan dari ilmu nerang atau mengusir hujan.Walaupun beberapa balian nerang memiliki kemampuan mengusir atau mendatangkan hujan, mereka hanya melakukannya pada saat-saat tertentu dan tidak bisa mengatur cuaca dalam skala besar. Biasanya, kekuatan mereka hanya bisa berfungsi dalam radius satu desa saja. Mereka tidak pernah memamerkan kekuatan mereka, sebab setiap kali mereka menggunakan kekuatan, mereka harus kehilangan sekian persen dari hasil tapabrata dan tirakat mereka. Ini sama seperti baterai ponsel. Semakin sering ponsel digunakan, baterainya harus cepat diisi ulang lagi. Itulah sebabnya, balian nerang ujan biasanya selalu melakukan tapabrata untuk menjaga kekuatan mereka demi menolong orang lain yang membutuhkan.
Puja Astawa